Shain Neumeier

Shain A. Mahaffey Neumeier (1987) estatubatuar abokatu eta aktibista da. Nahitaezko tratamenduaren aurka borrokatzen da, besteak beste, Judge Rotenberg Center, adimen-urritasuna duten pertsonentzako erakundea, ixtearen alde.

 Bizitza 
Hainbat desgaitasun mota ditu, besteak beste, autismoa, trauma osteko estresaren nahasmendua eta erbi-ezpaina. Pertsona ez-bitarra da.

Smith unibertsitatean eta Suffolk Unibertsitateko Zuzenbide Eskolan ikasi zuen eta gero gazteen eskubideen politika gaietan aritu zen CAFETY talderako. Abokatu gisa, Massachusetts estatuan lan egiten du.

Nahitaezko tratamenduaren aurka dago eta Judge Rotenberg Center ixtearen alde borrokatzen da deskarga elektrikoa terapiaren parte gisa erabiltzeagatik. Judge Rotenberg Centerren gertatzen diren torturen inguruko txostena egin zuen Nazio Batuen Erakundean.

2018an, Neumeierren Back into the Fires that Forged Us saiakera Resistance and Hope: Essays by Disabled People liburuan agertu zen. Ameriketako Estatu Batuetako pertsona desgaituen eskubideen aldeko aktibismoaren kriminalizazioaren gaia jorratzen du.

2021eko urrian, Marquis Who's Who argitaletxeak kultura, arte eta kiroletako pertsonaia esanguratsuenen zerrendan sartu zuen.

 Lanak 
 Back into the Fires that Forged Us (Resistance and Hope: Essays by Disabled People bildumaren parte gisa, 2018)
 Beyond Diversity and Inclusion: Understanding and Addressing Ableism, Heterosexism, and Transmisia in the Legal Profession: Comment on Blanck, Hyseni, and Altunkol Wise's National Study of the Legal Profession (Ly Xīnzhèn M. Zhǎngsūn Brownekin batera, 2021)

 Erreferentziak 

 Kanpo estekak 

Kategoria:Ameriketako Estatu Batuetako abokatuak
Kategoria:Ameriketako Estatu Batuetako giza eskubideen aldeko ekintzaileak
Kategoria:Pertsona autisten eskubideen aldeko ekintzaileak
Kategoria:Desgaitasuna duten aktibistak
Kategoria:Ameriketako Estatu Batuetako saiakeragileak
Kategoria:XXI. mendeko idazleak
Kategoria:Ingelesezko idazleak
Kategoria:Pertsona ez-binarioak
Kategoria:Ameriketako Estatu Batuetako LGBT pertsonak
Kategoria:LGBT idazleak
Kategoria:Idazle autistak